มีตุ่มแข็งๆขึ้น เกาะอยู่บริเวณใต้ลิ้นที่เป็นเส้นๆ ตุ่มมีลักษณะแข็ง เม็ดเล็กๆ มีสีเหลืองอ่อน ไม่เหลืองมาก เวลาเอามือไปสัมผัส หรือ ลองกดๆดู มีอาการเจ็บบริเวณนั้นเป็นมาซักพักแล้ว วันนี้ล่าสุด ตอนที่ยกลิ้นขึ้น เหมือนมีอาการเจ็บบริเวณนั้น แต่ตุ่มนั้นก็ยังมีขนาดเท่าเดิมค่ะ มันคือตุ่มอะไรหรอคะ เมื่อสักครู่นี้ลองไปอ่านคำถามเก่าๆดู แต่คนถามให้ข้อมูลไม่ครบ เลยอยากปรึกษาอีกทีค่ะ
สวัสดีค่ะ ตุ่มบริเวณใต้ลิ้น อาจจะเกิดจาก-ตุ่มร้อนใน มักมีอาการเจ็บปวด มีตุ่มหนองร่วมด้วย-ลิ้นอักเสบ อาจเกิดจากการขาดวิตามินบางชนิดเช่นวิตามินบี-บาดแผลจากการบาดเจ็บ เช่นกัดลิ้น-เนื้องอกที่บริเวณลิ้นหรือมะเร็ง โดยอาจมีอาการเช่นมีฝ้าสีขาวหรือสีแดงบนลิ้นที่ไม่หายไป เจ็บคอเรื้อรัง ลิ้นชาเรื้อรัง เจ็บเมื่อสัมผัสโดนหรือกลืนอาหาร เลือดออกที่ลิ้นโดยไม่ทราบสาเหตุโดยถ้ามีอาการเจ็บร่วมด้วยจะนึกถึงโรคในกลุ่มการอักเสบหรือติดเชื้อเช่นพวกกลุ่มแผลร้อนในมากที่สุดหากมีอาการอันตรายที่บ่งบอกว่าอาจเป็นเนื้อร้ายที่ลิ้นดังกล่าวไป หรือตุ่มเป็นเรื้อรัง ใหญ่ขึ้น ไม่ยุบไป ควรรีบไปพบแพทย์การดูแลตัวเองเบื้องต้น ไม่ไปแกะตุ่มที่ลิ้น ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็น